आपको बता दें कि रविवार को भी सेना की आतंकियों के साथ कुपवाड़ा में मुठभेड़ हुई थी, जिसमे सेना ने एक आतंकी को मार गिराया था। यह एनकाउंटर कुपवाड़ा जिले के हंदवाड़ा में हुआ था। मालूम हो कि भारतीय सेना इस वक्त घाटी में आतंकियों के खात्मे के लिए तलाशी अभियान चला रही है। कुपवाड़ा के हलमतपोरा इलाके के जंगलों में शनिवार को सर्च ऑपरेशन चलाया गया था, जिसके दौरान ही मुठभेड़ हुई थी, जिसमें एक आतंकी सेना के जवानों की गोली का शिकार हुआ था।